CELEX: 62011CN0248
Language: hu
Date: 2011-05-23 00:00:00
Title: C-248/11. sz. ügy: A Curte de Apel Cluj (Románia) által 2011. május 23-án benyújtott előzetes döntéshozatal iránti kérelem — Rareș Doralin Nilaș, Gicu Agenor Gânscă, Ana-Maria Oprean (korábban Șchiopu), Sergiu-Dan Dascăl, Ionuț Horea Baboș elleni büntetőeljárás

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/13
            
         A Curte de Apel Cluj (Románia) által 2011. május 23-án benyújtott előzetes döntéshozatal iránti kérelem — Rareș Doralin Nilaș, Gicu Agenor Gânscă, Ana-Maria Oprean (korábban Șchiopu), Sergiu-Dan Dascăl, Ionuț Horea Baboș elleni büntetőeljárás
   (C-248/11. sz. ügy)
   2011/C 252/26
   Az eljárás nyelve: román
   
      A kérdést előterjesztő bíróság
   
   Curte de Apel Cluj (Románia)
   
      Az alap-büntetőeljárás résztvevői
   
   Rareș Doralin Nilaș, Gicu Agenor Gânscă, Ana-Maria Oprean (korábban Șchiopu), Sergiu-Dan Dascăl, Ionuț Horea Baboș
   
      Az előzetes döntéshozatalra előterjesztett kérdések
   
   
               1.
            
            
               Értelmezhető-e úgy a 2004/39/EK irányelv (1) 4. cikke [(1) bekezdésének] 14. pontja, valamint 9-14. cikke, hogy azokat alkalmazni kell mind a kereskedések Comisia Națională a Valorilor Mobiliare [Nemzeti Értékpapír Bizottság] által engedélyezett elsődleges piacára, mind a kereskedések másodlagos piacára, amely 2005 óta beolvadt az elsőbe, de amelyet ugyanakkor továbbra is a szabályozott piactól függetlennek tekintettek anélkül, hogy annak jogi természete jogszabályi szinten rendezésre került volna?
            
         
               2.
            
            
               Úgy kell-e értelmezni a 2004/39/EK irányelv 4. cikke [(1) bekezdésének] 14. pontjában foglalt rendelkezéseket, hogy a szabályozott piac fogalmába nem tartoznak bele azok a kereskedési rendszerek, amelyek nem felelnek meg a 2004/39/EK irányelv III. címének rendelkezéseinek?
            
         
               3.
            
            
               Úgy kell-e értelmezni a 2004/39/EK irányelv 47. cikkében foglalt rendelkezéseket, hogy az a piac, amelyet a hatáskörrel rendelkező nemzeti hatóságok nem jelentettek be, és nem került a szabályozott piacok listájára, nem tartozik a szabályozott piacokra vonatkozó jogi szabályozás, így különösen a 2003/6/EK irányelv által a piaci visszaélésekkel szemben meghatározott szabályok hatálya alá?
            
         
      (1)  A pénzügyi eszközök piacairól, a 85/611/EGK és a 93/6/EGK tanácsi irányelv, és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről szóló, 2004. április 21-i 2004/39/EK európai parlamenti és tanácsi irányelv (HL L 145., 1. o.; magyar nyelvű különkiadás 6. fejezet, 7. kötet, 263. o.).